**Fforwm Llais y Dysgwyr Addysg Bellach**

**04 Chwefror 2025 dros Teams am 17:15**

**Yn bresennol:**

Aelodau’r Fforwm: Aidan Bowen, Ffion Thomas, Eban Prys-Davies, Cian Curry.

Swyddogion y Coleg: Mared Jones, Mabon Dafydd

Ymddiheuriadau: Lora Pritchard, Magi Hughes, Kelsey Minihan

Ddim yn bresennol: Dean Hipgrave

|  |  |  |  |
| --- | --- | --- | --- |
| Eitem | Trafodaeth a Phwynt Gweithredu | Cyfrifoldeb | Erbyn / Dyddiad |
| 1. Croeso ac ymddiheuriadau | Croesawyd pawb i’r cyfarfod, a holwyd caniatâd i recordio’r cyfarfod ar gyfer defnydd mewnol i’r Coleg Cymraeg yn unig. Cytunwyd. |  |  |
| 2. Eich Syniadau Chi | 1. Beth hoffech chi drafod yn y fforwm? Pa themâu?   Nodwyd bod agwedd negyddol tuag at y Gymraeg yn parhau i fod yn broblem cenedlaethol, er bod nifer o bobl yn dod mewn i siarad am bwysigrwydd dwyieithrwydd â’r Gymraeg. Cytunwyd y byddai’n dda medru cydweithio fel llysgenhadon i weld beth allwn wneud i wella hyn.  Trafodwyd Cynllun Sbarduno, sef cynllun mentora i ddysgwyr/disgyblion du a lleiafrifoedd ethnig. Mae Aidan yn rhan o’r prosiect eleni, a nododd faint yr oedd yn mwynhau’r cynllun, ac yn barod mae eisiau rhoi yn ôl a bod yn fentor ei hun yn y dyfodol. Dywedodd hefyd y byddai’n dda bod cynllun tebyg i bob disgybl neu dysgwr. |  |  |
| 3. Ymgynghoriad y Pwyllgor plant a phobl ifanc | Esboniwyd cyd-destun yr ymgynghoriad.  Holwyd: *I ba raddau eich bod yn teimlo’r ystod llawn o opsiynau cyfrwng Cymraeg oedd ar gael i chi ar ôl gorffen Bl.11*  Nododd un mai ei opsiwn gyntaf oedd chweched, ond ar ôl mynychu am ychydig, daeth i’r amlwg nad oedd yn mwynhau’r chweched, felly fe aeth i Goleg addysg bellach yn lle. Teimlwyd nad oedd llawer o gymorth o fewn yr ysgol os nad oeddech eisiau aros i’r chweched. Nododd eraill nad oeddent yn sylweddoli bod gymaint o opsiynau Cymraeg yn y Colegau addysg bellach. Nododd un arall nad oedd yn gwybod am yr opsiynau tan oleuaf blwyddyn mewn i’w gwrs yn y Coleg.  *Holwyd: Ble gawsoch chi’r mwyaf o gyngor/opsiynau ar ôl gadael Bl.11?*  Nododd rhai ei bod wedi cael y wybodaeth gan Gyrfa Cymru, eraill yn nodi nosweithiau agored yn y Colegau. Rhai yn nodi ei bod wedi cael gwybodaeth yn yr ysgol ac athrawon, ond nifer yn dweud ei bod nhw wedi gorfod gwneud llawer o’r gwaith ymchwil ei hun.  *Holwyd: Pa mor fodlon oeddech chi gyda ansawdd y cyngor, am yr opsiynau Cymraeg?*  Dywedodd rhai nad oeddent yn ymwybodol o’r opsiynau Cymraeg nes ei bod yn cyrraedd y Coleg, a ddim yn gwybod os oedd modd gwneud y gwaith na cael cyngor yn Gymraeg.  *Holwyd: Ydych chi’n teimlo eich bod wedi cael digon o wybodaeth a cyngor am y Gymraeg?*  Cytunwyd nad oeddent yn teimlo ei bod nhw wedi cael digon o gyngor am yr holl opsiynau oedd ar gael iddynt trwy’r Gymraeg. Ond nawr ei bod nhw wedi dechrau yn y Coleg maent yn ymwybodol am yr holl opsiynau. |  |  |
| 4. Eich profiad chi fel llysgennad | Cytunodd pawb ei bod nhw wedi mwynhau ei gwaith fel llysgennad. Yr uchafbwynt i nifer oedd cyfarfod a phobl newydd, y cyfrifoldebau ychwanegol ac addysgu pobl am y Gymraeg. Cytunwyd yr hoffent nhw gydweithio mwy gyda’i gilydd. |  |  |
| 5. Bwrdd Strategol ôl-16 | Esboniwyd bydd cofnodion y fforwm yn cael ei rhannu gyda’r Bwrdd ôl strategol. Rhannwyd y dyddiad, a nodwyd bod croeso iddynt fynychu os hoffent. |  |  |
| 6. Dyddiad y cyfarfod nesaf | Rhannwyd gwybodaeth am Gweithwyr Iechyd yfory, Doctoriaid Yfory a Deintyddiaeth Yfory, a holwyd iddynt rhannu o fewn ei Colegau.  Nodwyd y bydd y fforwm yn cwrdd eto dechrau mis Mai, MJ/MD i rhannu dyddiad. | Llysgenhadon  MJ/MD |  |